section_heading: Polandball
paragraph_text: Neki Polandball stripovi se tvore na pretpostavki da Rusija može letjeti u svemir, dok Poljska ne može. Jedan od najpopularnijih Polandball stripova počinje pretpostavkom da će planet Zemlju ubrzo udariti ogromni meteor, što dovodi do toga da sve zemlje razvijene svemirske tehnologije napuštaju Zemlju i ulaze u orbitu oko nje. Na kraju stripu Poljska, još na površini Zemlje, plače i na vrlo lošem engleskom izgovara kanonsku frazu Polandballa "Poland cannot into space" (Poljska ne biti mogla u svemir). U jednom drugom Polandball stripu koji prekapa u povijesno-političku satiru, Poljska se čini kao da dosađuje drugim countryball-ima, ali svojom izjavom "Kad smo slomili Rusiju i Turke bili smo najveća zemlja na svijetu... i..." navodi druge countryballe da joj se otvoreno smiju. Poljska, sad iziritirana, izusti "kurwa" i podigne znak na kojem piše "Internet serious business" (Internet je ozbiljan posao), što je internet slogan koji se koristi da se ismijava druge koji tretiraju određene teme s omalovažavanjem te u pravoj tradiciji Polandballa završava plačem.